VENDIM
Nr. 277, datë 2.5.2019

PËR SHPRONËSIMIN, PËR INTERES PUBLIK, TË PRONARIT TË PASURISË SË PALUAJTSHME, PRONË PRIVATE, QË PREKET NGA REALIZIMI I PROJEKTIT “RIKONSTRUKSION I OBORRIT TË SHKOLLËS ‘ALI DEMI’, VLORË”

Në mbështetje të nenit 100 të Kushtetutës, të neneve 5, 20 e 21, të ligjit nr. 8561, datë 22.12.1999, “Për shpronësimet dhe marrjen në përdorim të përkohshëm të pasurisë, pronë private, për interes publik”, të ndryshuar, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 99/2018, “Për buxhetin e vitit 2019”, me propozimin e ministrit të Infrastrukturës dhe Energjisë, Këshilli i Ministrave

VENDOSI:

1. Shpronësimin, për interes publik, të pronarit të pasurisë të paluajtshme, pronë private, që preket nga realizimi i projektit “Rikonstruksion i oborrit të shkollës “Ali Demi”, Vlorë”. 
2. Shpronësimi të bëhet në favor të Bashkisë Vlorë. 
3. Pronari i pasurisë të paluajtshme që shpronësohet, të kompensohet në vlerë të plotë, sipas masës së kompensimit përkatës, që paraqitet në tabelën përfundimtare, me të dhënat e pronarit që shpronësohet, bashkëlidhur këtij vendimi, për pasurinë “ndërtesë”, me vlerë 8 796 650 (tetë milionë e shtatëqind e nëntëdhjetë e gjashtë mijë e gjashtëqind e pesëdhjetë) lekë.
4. Vlera e përgjithshme e shpronësimit, për pasurinë “ndërtesë”, prej 8 796 650 (tetë milionë e shtatëqind e nëntëdhjetë e gjashtë mijë e gjashtëqind e pesëdhjetë) lekësh, të përballohet nga buxheti i Bashkisë Vlorë, për vitin 2019.
5. Shpenzimet procedurale, në vlerën 50 000 (pesëdhjetë mijë) lekë, të përballohen nga buxheti i vitit 2019, miratuar për Ministrinë e Infrastrukturës dhe Energjisë.  
6. Shpronësimi të fillojë menjëherë pas botimit të këtij vendimi në Fletoren Zyrtare.
7. Pronari në tabelën përfundimtare, që i bashkëlidhet këtij vendimi, të kompensohet, për efekt shpronësimi, pasi të këtë paraqitur dokumentacionin justifikues pranë Bashkisë Vlorë. 
8. Agjencia Shtetërore e Kadastrës, brenda 30 ditëve, nga data e miratimit të këtij vendimi, në bashkëpunim me Bashkinë Vlorë, të fillojnë procedurat për hedhjen e gjurmës së projektit, mbi hartën kadastrale, sipas planimetrisë së shpronësimit të miratuar, dhe të bëjnë kalimin e pronësisë, për pasurinë e shpronësuar, në favor të shtetit, përfaqësuar nga Bashkisë Vlorë. 
9. Agjencia Shtetërore e Kadastrës të pezullojë të gjitha transaksionet mbi pasurinë e shpronësuar, deri në momentin që do të realizohet procesi i hedhjes së gjurmës së projektit mbi hartën kadastrale, si dhe kalimi i pronësisë në favor të shtetit, për pasurinë e shpronësuar. 
10. Ngarkohen Ministria e Infrastrukturës dhe Energjisë, Agjencia Shtetërore e Kadastrës dhe Bashkia Vlorë për zbatimin e këtij vendimi. 
Ky vendim hyn në fuqi menjëherë dhe botohet në Fletoren Zyrtare.

KRYEMINISTËR
Edi Rama





1

	[bookmark: _GoBack]TABELA PËRFUNDIMTARE E PRONARIT TË PASURISË PRONË PRIVATE QË SHPRONËSOHET NGA PROJEKTI                  

	“Rikonstruksion i oborrit të shkollës ‘Ali Demi’”, Vlorë

	
	
	
	
	

	Çmimi për  objektin, sipas VKM-së nr. 138, datë 23.3.2000 dhe udhëzimit nr. 3, datë 28.12.2016 të EKB-së, Tiranë

	
	
	
	
	
	
	
	
	

	Nr.
	Emër Mbiemër
	ZK
	Nr. i pasurisë
	Siperfaqe Ndërtimim²
	Çmimi i ndërtimit                      (lekë/ m²)
	Vlera totale e ndërtesë (lekë) 
	Shënime

	“Rikonstruksion i oborrit të shkollës ‘Ali Demi’”, Vlorë

	1
	Dritan Hoxha
	8603
	14/104-ND
	166.05 m²                                                  
	 
	8,796,650
	Plotësim dokumentacioni                                                                                                                                               (hipotekuar 70 m² ndërtesë e cila është prishur dhe është miratuar leje ndërtimit                                     nr. 5/89 datë 17.08.2010 për objekt polifunksional (social- kulturor) 4-kate me 1- kat nëntoke në lagjen “Dëshmorët”, Vlorë)                                                                                                                                                                                                                              

	
	
	
	
	
	
	
	

	                                                                                      Vlera totale e shpronësimit            8,796,650 lekë



